KAD TI ŽIVOT SERVIRA MANDARINE
Može još juhe od lignji?
-Naravno. -Naravno.
Čitamo li ovo ili ne?
„Selo nad…”
Dobro došli!
-Pričekajte malo. Pozvat ćemo vas. -Hvala.
Pričekajte trenutak.
Rekao sam vam da je red jako dugačak.
I napokon, zvona su počela plesati u srcu šume.
Uz zvuk provlačenja kartica.
Ne mogu u mirovinu zbog Ae-sun.
Skandal s okruglicama utječe i na lokale koji ih ručno valjaju.
Noćna mora ptičje gripe sad pogađa sve lokale.
NAŠ SIN, SNAHA I UNUČAD JEDU OVDJE
Krasno ću ti ovo zamotati. Evo.
Otvori.
Prestani zuriti u goste koji traže još juhe.
Pojedi ovo.
Promijeni stav.
Tvoja je snaha bolja od moje.
Ne želim. Ti je uzmi, djede.
Kome ćeš je dati?
Kojem ćeš je djedu dati? Kojem?
Evo. Tako je.
Ne možeš je pitati to otvorenih usta.
-Možemo li dobiti još juhe? -Naravno!
-Još juhe, molim. -I za nas.
Da, jasno.
Hej, zašto dodaješ toliko lignji? Zato i jedu toliko.
Dodaj juhu od liganja na jelovnik ili ćeš izgubiti novac.
Moramo zaposliti ljude. Ovo je previše posla za tebe.
Tko to kaže?
Taj prokleti novac natjerao je moju mamu na ples.
Pjevam na kiši
Pjevam…
Zašto tako ideš niz stepenice?
Prošla si menopauzu?
Ne znam. Čudno je.
Oduševljena sam. Zar se ovako osjećaš kad imaš novca?
Imamo posla od jutra do kasno u noć.
Ali nije teško jer se blagajna stalno puni.
-Jesi li sretna? -Da, jako sam sretna.
Možda su nebesa bila škrta kako bi nas sve odjednom blagoslovila.
Dostave tijekom Svjetskog. Duty-free trgovine u Jejuu.
I snimali su All In u Jejuu.
Joonggonara nam je pomogla uhvatiti Cheol-yonga.
Glumica nam je snimila reklamu. Kako se sve ovo dogodilo?
Kao da smo dobili ogroman bonus.
Znaš što? Trebali bismo ići na putovanja.
Idemo na Guam i u Kinu.
Ta prokleta Mi-suk ide posvuda, zašto ne bih i ja?
Zašto uvijek kažeš „ta prokleta Mi-suk”?
Da je svaki dan ovakav, željela bih živjeti tisućama godina.
Pjevam na kiši
Moji marljivi roditelji, koji su nekoć orali stjenovita polja,
postali su ljudi koji grade znamenitosti.
ORIGINALNI RESTORAN S LIGNJAMA
Ta prokleta Mi-suk.
Kako se usuđuje nazvati svoje mjesto „originalnim”?
Zar su sve lignje u Jejuu vaše?
Imate patent na njih?
Imaš li ti patent da iskorištavaš tuđi uspjeh?
Ne, čekaj. Možda patent na masažu stopala?
Rekla sam vam
da sam imala grčeve u prstima!
Promijeni natpis.
Promijeni jelovnik!
Pusti je.
Zapravo sam zahvalna. Bolje da se natječe s istom stvari.
Da? Zašto?
Original se uvijek prodaje bolje kad je pokraj lažnjaka.
Gospodine, može još juhe od lignji?
Da, naravno.
Potpišite ovdje.
JUHA OD LIGANJA: 4000 VONA
Postojao je netko
od koga je čak i mama uvijek gubila.
Hej, kćeri.
Rekla sam da želim sama jesti!
Sama.
Sama!
Da, i ja sam imala nekog takvog.
Mama!
Ja sam to htjela napraviti!
Čak i užasna 37-godišnjakinja trebala je majku.
Dušo. Hajde.
Shvaćam da ima četiri godine, ali kako može raditi ovo?
A samo sam je hranila.
A htjela je sama jesti.
Reci mami „pa-pa”.
Pa-pa, brzo se vraćam!
Gledala sam samo svoje dijete, a moja mama samo mene.
Smršavila je.
Vratit ću se.
Baš je lukava, pravi se sramežljiva.
Znala sam tisuću izraza lica svoje kćeri, ali gotovo nijedan svoje mame.
Tada nisam imala pojma
da ću se jednog dana sjećati mame
samo kroz njezine fotografije s čudnim izrazima lica.
Ajme, baš si tvrdoglavo dijete.
Zašto ne slušaš mamu?
Iako si mi unuka,
malo me uzrujava kad previše mučiš moju kćer.
Osoba koju ti uzimaš zdravo za gotovo
jest osoba
koja je meni najdragocjenija.
Budi blaga prema mojoj kćeri.
Pazi na moju kćer jako dugo.
U redu?
Spavaj, spavaj Uz ljuljanje zaspi
Moje dijete dobro spava
Iz nekog razloga…
Ozbiljno?
…bilo mi je čudno reći „hvala”.
Tko te tražio da počistiš?
Zašto si čistila kupaonicu?
-Vrati se u krevet. Imaš slobodan dan. -Mama, upravo zato te ne zovem u posjet.
Hej, ti Užasna 37-godišnjakinjo,
samo mi reci „hvala”.
Znam što osjećaš samo kad te gledam.
Spusti je. Rekla si da ideš na cupping zbog bolova u leđima.
Kunem se,
Sae-bom je prva stvar u mom životu
zbog koje stvari ne idu po mome.
Kako može biti tako tvrdoglava?
Nikad ne kaže „da” isprve.
Tako ti i treba. Imaš kćer koja je poput tebe.
I vi ste bili iznervirani, zar ne? Kako ste odgojili troje djece?
Uvijek uzmi batake i radi što god želiš u životu.
Moraš živjeti svoj život da ne postaneš ogorčena.
Budeš li se pitala isplati li se ovo i je li ovo ispravno, dijete će shvatiti.
Znat će to samo gledajući tvoje lice.
Ti si sad cijeli Sae-bomin svemir.
Ali
to neće dugo trajati.
Jednog dana
bit ćeš zadnji prioritet u životu svojeg djeteta.
Zato sad radi što želiš.
Mama, žališ li za čime?
-Nisi mogla raditi sve što si htjela. -Ali sam radila jer sam htjela.
Usamljeno siroče Ae-sun, sluškinja Ae-sun i Ae-sun koja je izbačena iz škole.
Najdivnija titula koju sam ikad imala jest ona majke Geum-myeong i Eun-myeonga.
Živjela sam izvanredan život na svoj način.
Ne sažalijevaj život koji si živjela.
Znaš, možda nemam majčinske instinkte.
Katkad se toliko naljutim
da na kraju vičem na nju.
Mislim da ludim.
Tko postaje majka preko noći?
Dijete će rasti, a i ti ćeš.
Sae-bom, hoćeš li sutra ujutro opet prožvakati hranu 100 puta?
Hoćeš li se presvući deset puta?
Zašto me toliko mučiš svako jutro?
Zašto?
Ako brzo pojedem, ti onda prije odeš.
Kad pojedem i odjenem se,
ti odeš na posao.
Zato to radiš? Ne želiš da odem?
Oprosti što sam vikala na tebe neki dan, u redu? Tako mi je žao.
Dođi.
Ajme.
Mamica te voli, Sae-bom.
Jako te volim, znaš to?
Pusice.
Majčina kći i sama je odrastala u majku.
Mama se nadala da njezinoj kćeri neće biti teško s vlastitim djetetom.
GEUM-MYEONG: ČAJ OD ĐUMBIRA SAE-BOM: SJECKANO POVRĆE
CHUNG-SEOP: CRNI ČEŠNJAK
Mama je uvijek uzimala svoje vrijeme da bi ga dala meni.
-Dušo. -Što je?
Onaj novac koji smo uštedjeli za Sae-bomin klavir?
Možemo li ga iskoristiti za moje roditelje?
Imam osjećaj
da ću požaliti ako to ne učinim sada.
Dušo.
Da?
Zašto pitaš mene?
Sve što moraš jest donijeti odluku.
Što sad? Da opet skinem čarape?
Pacijent 109, idite do prozora dva.
Koliko stoji?
-Pregledi su skuplji u Seulu, zar ne? -Moram platiti da vi prestanete odgađati.
I roditelji trebaju poštovati svoju djecu. A to možete čuvanjem svojeg zdravlja.
-Ja ću samo izvaditi krv. -Tata, koljena su ti kronična.
I mama, cupping ne liječi sve.
-Koliko je za oboje? -Ja samo vadim krv.
Hej, Yong-geone!
U Seulu sam.
Ne, ne mogu ići.
Sad kad nam ide bolje…
Da, tako je.
…uči svirati akustičnu gitaru.
Tata? Gitaru?
Da. Samo ti daj bez mene.
Dok su drugi svirali gitaru u mladosti, tvoj tata nije ni pokušao.
Kim Kwang-seok njegov je idol.
Hajde.
Ima hobi po prvi put u životu.
UPUTE ZA ENDOSKOPIJU
Rekla sam ti da smo ti trebali ukloniti te staračke pjege.
Kad si toliko ostario?
Ne, želim reći…
Ne želim ići.
Što je?
Netko te stalno zove da dođeš?
Stvar je da…
Ne mogu ići graditi barijere.
Ne bih trebao ići graditi barijere.
Dong-myeong…
Ne bih trebao…
Dong-myeong…
Dong-myeong.
Tatino…
Dong-myeong.
Tata je dugo dozivao…
Dong-myeong!
…ime koje se prije nije mogao natjerati da kaže.
Dong-myeong.
Tad je mama prvi put vidjela…
Dong-myeong.
…trenutak kad je tata zarobljen.
Barijera?
ENDOSKOPIJA
„Nisam trebao ići graditi barijeru.
Nisam trebao ići.”
To je rekao.
I ponavljao je Dong-myeongovo ime.
Tad sam napokon shvatila
zašto nikad nismo mogli razgovarati o Dong-myeongu.
Taman sam bio pitao kad će me uspavati,
no već sam se probudio i mogao sam ići.
Tata, zar nisi gladan? Donijet ću ti što god želiš.
-Carsko meso? -Carsko?
Da.
U njihovim srcima…
postojao je grob,
sićušan, ali opet ogroman.
Nevjerojatan si.
Sve ovo vrijeme dolaziš radi toga?
Mislio si da ću ja doći sutra pa si ti došao danas?
Sutra je taj dan.
I mislila sam da ćeš danas doći pa sam te slijedila.
Dong-myeong sigurno želi vidjeti oba roditelja na svoj rođendan.
Drukčije je.
Obitelji se okupljaju i posjećuju grobove roditelja,
ali ondje gdje dijete počiva…
Nisam te mogao pogledati
u oči.
Kako naše dijete može ostati samo?
O, ne.
Naša se beba sigurno opet boji.
Naša se beba sigurno boji.
Njihovi su koraci stvorili lijepi puteljak i kroz sva četiri godišnja doba
grob u kojem je ležalo njihovo dijete bio je najuredniji.
Ondje gdje je Dong-myeong ležao
nalazile su se slatke stvari koje paraju srce.
PRVI RAZRED YANG DONG-MYEONG
Idemo.
Idemo doma.
Natrag doma.
Sad napokon razumijem zašto nikad nismo mogli spomenuti
Dong-myeonga.
Kad krivnja nadvlada čežnju, nikad ne može postati draga uspomena.
Bio je najmlađi i apsolutno smo ga obožavali.
Jednostavno je bio anđeo.
Ali barem smo grlili anđela četiri godine.
Da moram sve ponoviti, ponovila bih.
Srest ćemo ga opet u zagrobnom životu.
Sve smo bliže tom danu.
Ne želim. Radije bih da me Dong-myeong ne dođe vidjeti kad umrem.
Molio sam se svaki dan da nas Dong-myeong potpuno zaboravi.
Nedostaje mi.
Ako je sam
i mi mu nedostajemo…
Pitao sam se može li on to podnijeti.
Kad ću je moći vidjeti?
Kako se zove današnja pjesma?
„Najslađi ujak.”
Ujak Dong-myeong.
Kad sam rekla djeci: „Ovo je ujak Dong-myeong”,
bilo je jako čudno.
Bilo je čudno.
Ali sretna sam.
Možda bi se tako Dong-myeong osjećao manje usamljeno.
Znaš, čudno je,
ali osjećam se kao da sam postala manje loša mama.
Slušaj. Kako ti možeš biti loša osoba?
Pas rodi psa, krava rodi kravu, zar ne?
-Halo? -A anđela?
-Što? -Rekla si da je Dong-myeong anđeo.
Čekaj.
Svake noći kad spavaš, trudim se popraviti ti leđa.
Bio sam zauzet guranjem tih krila natrag u tvoja leđa
da nisam mogao spavati.
Oče, Zvijezda želi razgovarati s tobom.
Ne s mamom? Želi razgovarati sa mnom?
Probudi djecu. Idemo kući.
Hej, Zvijezdo.
Hoće li opet biti u novinama?
Mama? Ovdje je. Mislio sam da želiš razgovarati sa mnom.
-Da. -Želi razgovarati sa mnom, zar ne?
Da.
-Što je? -Da.
ZAHVALNICA YANG GWAN-SIK
Baš kad su se stvari popravljale,
baš kad su sve muke nestale…
Stvarno?
Što? Što je?
…i baš kad su nam nebesa vraćala sve s kamatama,
ispustila su zvuk.
„Žao mi je. Jako žao.”
Samo žele napraviti još jedan pregled. Vjerojatno nije ništa.
Čak i ako jest nešto, danas se sve može liječiti.
-G. Yang Gwan-sik. -Da.
Pričekajte pokraj laboratorija.
Kakvo je ovo iznenađenje? Kako mi Čelično Srce može učiniti ovo?
Tata.
Ne brini se.
Ne boj se.
Ovdje sam. Bit ću ovdje, u redu?
Uopće se ne brinem.
Poznajem svoje tijelo.
Nismo znali
koliko je Čelično Srce bio krhak.
-Mama. -Da.
Što god doktor rekao, nemoj plakati.
Neće ništa loše reći. Neće.
Nitko na svijetu nije drag kao tvoj tata.
Mama?
-Da? -Ne vjeruješ mi?
Čak i ako je bolestan, pobrinut ću se da bude dobro.
Da, vjerujem ti.
-Vjerujem. -Nemoj plakati pred tatom.
I tata je pomalo šokiran.
Dugo vremena imate reumatoidni artritis.
Predugo ste trpjeli bol.
Simptomi multiplog mijeloma
ponekad se zamijene za reumatoidni artritis,
što dovodi do kasnije dijagnoze.
Multipli mijelom je vrsta raka krvi.
To je daleki rođak leukemije.
Jedva da je znao jednu popularnu pjesmu.
Uvijek kad je vidio žensku grupu, pitao me: „Je li to Sung Yu-ri?”
To me frustriralo.
No tata je samo htio razgovarati s kćeri.
I on je bio osoba koja je htjela svirati gitaru.
No ja nisam znala ili sam se pravila da ne znam.
Ljudi koji dobro trpe bol dođu tek kad se bolest jako pogorša.
Već je došlo do zatajenja bubrega. Niste znali?
Sigurno ste bili jako umorni.
Dakle…
Što će sad dogoditi?
U ovom stanju,
bez trenutačnog liječenja, moglo bi biti opasno.
Takva je situacija.
Nebesa su bila jako stroga prema mom tati
koji je tek počeo voljeti Kim Kwang-seoka.
Da.
Ne moraš doći po nas.
Nećemo dolaziti samo na dan ili dva, Geum-myeong.
Nemoj to raditi. Samo ćeš se iscrpiti.
Evo.
Ne brini se.
Pobrinut ću se da se oporaviš.
Onda će sve biti u redu.
Idemo.
Te 24 kemoterapije rastopile su čak i Čelično Srce.
Mama je zaboravila koje je godišnje doba.
Hej, Cvijeće-sun. Pogledaj ovo cvijeće.
Ovakve stvari inspiriraju pjesme.
Pišeš li pjesme? Kad ću ih moći vidjeti?
Toliko voliš cvijeće, a gledaš samo moja stopala.
Bit ćeš u nevolji ako te pustim da padneš.
Pogledaj. Pogledajmo ih zajedno.
Iduće godine idemo u Zhangjiajie vidjeti kako lišće pada.
Prokleta Mi-suk je bila. Ne prestaje se hvaliti.
Zašto me tako čvrsto držiš za ruku? Bojiš se da će me netko oteti?
Ako ti nisi uz mene, nemam nikoga.
-Znaš to? -Naravno da imaš. Imaš našu djecu.
Nemam.
Oni sad imaju svoje obitelji.
Teret.
Ae-sun, teret.
Kad smo bili djeca, kad si živjela kod strica i nisi dobila svojeg grba,
to me toliko naljutilo da nisam mogao spavati.
I otad
taj je teret u mome srcu.
Pobrini se da ovo prevladaš.
I usamljena majka je teret svojoj djeci.
Ne daj da ostarim sama.
Naravno. Ne mogu te ostaviti.
Ne bih se usudio ostaviti svoju dragu Ae-sun samu.
Tati je vrijeme prolazilo poput cvjetanja trešanja.
Bilo je teško? Je li ti bilo mučno?
Ne baš. Nije boljelo.
Naravno da je boljelo.
Kako ne bi?
G. Yang Gwan-sik.
Da.
Popij ovo, u redu?
-G. Seo Ji-won. -Da.
Imate nalaze krvi?
Ne, dolje su mi rekli da prvo dođem ovamo pa…
Sve su procedure ovdje napisane.
Ajme.
-Idite, molim vas. -Molim?
-Izađite. -Ovo…
Ne možete samo ući. Morate ih staviti ovdje.
Da, nisam vidjela.
Piše ovdje.
OVDJE OSTAVITE PAPIRE
Gđo Park Gyeong-ja, uđite.
Dakle, u redu je da jede meso?
Netko je rekao da meso nije dobro za njega.
Treba dobro jesti.
-Vidimo se sljedeći mjesec. -Gospodine, smije li na moksibustiju?
Čujem da bi mu moksibustija pomogla.
Pitat ćete me sve što ste našli na internetu?
-Pacijent 832. -Sljedeći, molim.
Nije li to to? Pa imam broj 832.
Ne možete na blagajnu donijeti broj za prijem.
Razumijem. Ovaj broj je…
Piše ondje.
Pa, ovo je…
Idite do prozora sedam.
Zar 835 nije ovdje?
Pomozite nam.
Učinite to.
Gledajte koliko vas radi ovdje.
Zašto ne pomognete onima koji ne znaju?
Što nije u redu?
I zašto uzdišete? Zašto uzdišete ljudima u lice?
-Dušo. -Nitko ne zna isprve.
Zašto je kudite i gledate svisoka?
Mislite da ste važni?
Smišljate svoje stvari
i tretirate druge kao budale ako ne razumiju.
I ona je pametna. Pametnija je od vas!
-Mama, što je bilo? -Geum-myeong.
Zašto si ti toliko zauzeta?
Uvijek pođi s nama u bolnicu.
To je odsad pravilo. Je li jasno?
To je zato što je tata bolestan.
Bol te još više naživcira.
I samo migrena je dovoljna da netko plane pa…
Nije ljut na tebe. Znaš to, zar ne?
Misliš da je tata uvijek na mojoj strani?
Nije. Ako se ti i ja posvađamo, tata će sigurno stati na tvoju stranu.
Ako sam ja njegov broj jedan, ti si onda nula.
Ti si za tatu onaj jedan prsten iz Gospodara prstenova.
Ako se petljaju s tobom, mrtvi su.
Pacijent 848, idite do prozora četiri.
Tata je u njoj vidio mamu.
Vidio ju je kako sjedi sama
u dalekoj budućnosti.
Otkaži ovo.
Sutra idem u četverokrevetnu sobu.
Nisam za tebe uzela ovu sobu, već da se mama osjeća ugodnije.
U redu?
Ja tebi nikad ne bih mogao platiti privatnu sobu.
Baš imam sreće što imam takvu kćer.
Onda brzo ozdravi i vrati mi dug.
Pazi mi na Sae-bom i discipliniraj svog zeta.
-I dalje je dobar prema tebi, zar ne? -Zaljubljen je preko ušiju.
Doći ću sutra s Chung-seopom da ti operemo kosu…
Odlaziš?
Ne želiš da odem? Uvijek me požuruješ da odem. Što sad?
Prespavaj tu. To je privatna soba.
S privatnim sobama dobiješ i jastuk za obitelj. Sjajno.
Koliko stoji ova soba?
Dušo, idi do Geum-myeong i operi se.
Noćas će ona ostati tu.
Ludo. Nedostatak psihičkih i financijskih kompetencija?
Oduzeli su mami predsjedništvo?
-Razrednik je bio lud. -Kurvin sin.
Kurvin sin.
Nevjerojatno.
Mama je glavom udarila tu ženu?
Slomila joj je nos glavom.
Vidio si mamu ondje?
Vidio si je pokraj Dong-myeongova groba?
Jesam.
Potajno sam je pratio jer sam se bojao da bi mogla skočiti u more.
Kako je uspjela nastaviti?
Tada je tvoja mama imala samo 28 godina.
Dvadeset osam.
Kad sam je zaprosio,
obećao sam da ću je učiniti pjesnikinjom,
poslati je na faks ili na kopno.
Mislio sam da neću ispuniti ništa od toga.
Ali tvoja mama piše u zadnje vrijeme. Sretan sam kad je vidim da piše.
Tvoja je mama jednom pobijedila na natjecanju.
Bila je najbolja u srednjoj školi.
Toliko je tvoja mama čudesna.
To se riječima ne može opisati.
Budi dobra prema njoj. Pazi na nju, u redu?
Tata, baš si naporan.
Htio si da ostanem da mi možeš reći ovo.
Žao mi je vlastite kćeri do samog kraja. Ostavljam ti čak i svoju ženu na brigu.
A kamo si ti krenuo?
Ne želim to.
Još nisam odrasla. Moraš me još odgojiti prije odlaska.
Zašto ti se žuri ostaviti nas?
Geum-myeong,
zbog tebe sam se osjećao kao da sam ulovio kita u malom čamcu.
Prva si naučila tablicu množenja
i otišla si na Nacionalno sveučilište u Seoulu.
Zaboga. Bio sam preplavljen, ali bilo mi je i žao.
Bilo mi je žao svaki dan.
Žao mi je kćeri,
ali kad pomislim na tvoju mamu, toliko mi je žao da bih mogao umrijeti.
Ne mogu spavati.
Onda ostani duže uz mamu.
Ostani još malo.
Geum-myeong.
Naravno da to želim.
Zaista to želim.
Meni je…
tvoja mama sve na svijetu.
Ne tretiraj je kao teret. Nemoj se frustrirati.
Nemoj se ljutiti na nju.
Budi draga prema njoj.
Kako da…
Kako da se oprostim od tebe?
Tata.
Tata, žao mi je.
Jako mi je žao.
Oprosti što sam se ljutila na tebe.
Oprosti što se uvijek žurim završiti pozive.
Ali ne činim to jer sam iznervirana.
Nikad to nije bio razlog, tata.
Znam.
Naravno da znam.
Moja kći je najbolja.
Imala sam tatu punog ljubavi.
Dolazi li tata ili ne?
Ali moj tata nije imao kćer punu ljubavi.
„Zmaj iz potoka.”
Zašto toliko mrzim to čuti?
Tko ima koristi ako se zmaj pojavi iz potoka?
Stup, starija sestra, najstarije dijete. Dosta mi je svega!
Yang Geum-myeong!
Njegova molba puna ljubavi da budem draga prema mami
i dalje me bode u srcu.
Želiš da živim kao ti? To želiš?
Ne želim živjeti poput tebe.
Zazirem od toga da živim u skladu sa svojim mogućnostima.
Uvijek si zaudarao na hladne obloge, ali što si učinio za mene?
Tatu smo uzimali zdravo za gotovo kao da će zauvijek biti tu.
Može li biti doma?
To zaista želi.
Kaže da želi ostati doma, makar i nakratko.
Želi vidjeti more.
Ako ostane doma,
oporavit će se.
Oče, pedaliraj sjedećki i leđa će ti biti dobro.
Možeš sjesti ovdje i slušati Kim Kwang-seoka.
Pretražio sam cijeli internet da ti nađem ovu ploču i…
Tvoja gitara…
Tata, zašto…
Zašto…
Zašto si toliko smršavio?
Tata.
Tata, zašto?
Hajde.
I ti si tata. Nemoj se sramotiti.
Tata, što nije u redu?
Tražio sam da me gledaš.
Rekao sam ti da ću ti kupiti Mercedes, da ću ti kupiti brod!
Gledao sam te. Tata te cijelo vrijeme gledao.
Bio si dobar sin.
Već znam.
Uvijek sam znao, ali…
Ja…
Brat ti je preminuo tri dana nakon tvojeg rođendana.
-Pomiri se da nećeš slaviti rođendan. -Ali to nije pošteno!
Ne želim!
Eun-myeonge, dođi.
Eun-myeonge, izaberi jedno.
Možemo doma raditi kolačiće od riže ili jesti tangsuyuk vani.
Ne možeš oboje. Samo jedno.
Robot igračka i tangsuyuk.
-Da nastavim kupovati u tajnosti? -Trebao bi.
Samo pazi da to ostane tajna.
Reći ćeš sestri, zar ne?
Brbljavče.
Mislim da sam ti ja draži od Geum-myeong.
Uzmi i ovo.
Kupovao si ih samo za mene.
Znao sam cijelo vrijeme.
Odlučio sam pamtiti samo ono što sam htio.
Brbljavče.
Sad me cinkaš?
Ja sam kurvin sin.
Sad me tako vrijeđaš?
Tete su ih izronile.
To prokleto more.
Sigurno je uzrujano što ti nije dobro pa je dalo još više.
More beskrajno daje, čak i ako uzimamo cijeli život.
Mama, tvoj sin je ovdje.
Brzo se operi.
Operi se i jedi.
Za nas, tata je bio more.
Svi smo se oslanjali na njega da preživimo.
Ova sićušna osoba
kupila mi je kolu od trešnje i tražila da potpišem ugovor s njom.
Rekla je da će me pretvoriti u slavnog predavača.
Iskreno, to mi je bilo smiješno,
ali nakon što sam vidio ime tvrtke, odlučio sam joj dati priliku.
Sljedeća govornica netko je tko mijenja svijet.
Tu je Yang Geum-myeong, direktorica GOD Učenja.
DANAŠNJA ISTAKNUTA PREDAVAČICA YANG GEUM-MYEONG, DIREKTORICA
Gle, to je Geum-myeong.
Morali smo vratiti dug.
Obasjali smo njegov put do zvijezda.
Zdravo, ja sam Yang Geum-myeong.
Kad sam studirala u Japanu,
ovime sam snimala predavanja i onda ih preslušavala.
Nisam znala jezik pa sam se samo na ovo mogla osloniti.
Pomislila sam: „Zar ne bi bilo sjajno da nosim profesora u ruci?”
Jednog sam se dana vratila u svoj rodni grad i pogledala policu.
I samo tako nešto mi je sinulo.
Bila je to mamina
vrlo stara radna bilježnica za prijem na fakultet.
Govori li o meni?
Moja je majka zaista bila nevjerojatna osoba.
Bila je pametna, marljiva i zaista je htjela
nastaviti s obrazovanjem.
Da je moja mama tada imala predavanja u svojoj ruci,
učila bi do mile volje.
Vinula bi se jako visoko.
Čak i bez života u Daechi-dongu ili skupih instrukcija,
knjiški moljac na otoku trebao bi moći učiti ako želi.
Vjerujem da svi,
tko god, kad god i gdje god,
trebaju imati priliku učiti ako to doista žele.
I tako je
GOD Učenje
nastalo iz sna moje majke.
Ne mogu vjerovati.
Što radi?
Baš je prava prodavačica.
Tad je broj korisnika brzog interneta premašio deset milijuna,
a pojavili su se i razni plejeri.
Videopozivi su spojili obitelji razdvojene ratom.
Znala sam da će doći doba online predavanja.
Nastavila sam neumornom marljivošću koju sam naslijedila od oca.
I mene je spomenula.
Neke smo stvari morali pokazati tati pod svaku cijenu.
U čast povijesti i otpornosti Jejuovih morskih žena
danas je službeno otvoren Muzej morskih žena.
Otvaranje muzeja posvećenog otpornosti i povijesti morskih žena
omogućit će nam da svijetu pokažemo morske žene.
Na popisu smo svjetske baštine,
i želimo pokazati da smo žive, da je i naša kultura živa i da smo mi…
Žive!
Da, žive smo.
Mi smo žive!
S otpornim pionirskim duhom Jejuovih morskih žena…
Ozbiljno misliš da ćeš ovako biti dobar sin?
Uzeo si mi novac iz novčanika da kupiš rajf A-reum?
Zove se Jeong A-ram, a ne A-reum.
Dušo, ti su mu napravila pramenove?
-Otvori. -Pogledaj ga.
Imaš tu frizuru zbog A-reum? Znam ja sve.
Tvoj tata sve zna. On je pravi stručnjak.
Zašto mi se čini da mi se otac smije? Uvijek se smiješ kad se prepirem s malim.
Mijenjamo uloge, zar ne?
Žanješ što si posijao. Tako ti i treba.
Što?
Dušo.
Što?
Što je sad?
Ne mogu vjerovati.
Što je s ovom obitelji? Nikad nemam mira.
Što je sad?
Održao si obećanje.
Ispunio si jedno od tri obećanja.
KVARTOVSKI PJESNICI
„Za srce koje me ostavlja.” Oh Ae-sun iz Dodong-donga, Jeju.
Mislila sam da te moram držati za ruku Da bih osjetila toplinu iz mladosti
Ali sad znam da si sa mnom Čak i ako nisi uz mene
Sad kad i ja imam toplo mjesto
Sama pomisao na tebe Grije mi cijelo srce
Živjet ću znajući Da je Mjesec još tu, čak i danju
Ako već moraš otići Odi poput nježnih valova
Nakon 50 godina pusti me i budi slobodan
Dragi moj, naporno si radio
Najdraži moj, ovo je za sve što si prošao
U zadnje vrijeme samo plačeš.
Vidiš? Održao si jedno obećanje.
Sad kad je moja pjesma objavljena, i ja sam pjesnikinja.
Da nisi završila sa mnom, davno bi je objavila.
Ne bih uspjela bez tebe.
Ne bih mogla pisati ovakve pjesme.
Zaboga. Prokleta Ae-sun.
Prokleta Ae-sun.
Jesi li sretan?
Jesam.
Jako sam sretan.
Ljube se.
Hajde, na leđa.
Teška sam.
Hej, pa djeca gledaju. Pazite što radite.
Zbog vas dvoje djeca misle da je ljubav sve.
Kupi 100 primjeraka i daj ih ribarskoj udruzi. Riješi to.
Mama se cijelu noć molila da vrijeme stane tog dana
i da bonus pjesma nikad ne završi.
Dušo.
Idemo živjeti ovako.
Voljela bih nastaviti ovako živjeti još pet godina.
Ako ne, uživajmo u svim godišnjim dobima
još barem jednom, u redu?
Izluđivala me pomisao da neću ispuniti nijedno obećanje.
No sad kad vidim da pišeš pjesme,
moje se srce osjeća bolje.
Mnogo bolje.
U našem sljedećem životu
održat ću pet…
Ne, deset obećanja.
Bit ćeš sa mnom i u sljedećem životu?
Hoću li te upoznati u sljedećem životu?
Zašto?
Ne želiš me opet upoznati?
Takvi se blagoslovi nikad ne događaju dvaput zaredom.
Kako samo ja živim u vrtnom raju?
Cijeli si život patila zbog mene.
Zahvaljujući tebi,
nisam bila usamljena ni dana u životu.
Nijedan dan.
Gdje bi mogla naći ovakav život?
Ae-sun.
-Da? -Tražit ću još jednu uslugu od tebe.
Kad dođe moje vrijeme, nemoj plakati previše.
Kad Oh Ae-sun plače,
to me razdire.
Onda ne mogu otići poput nježnih valova.
Ono što želim vidjeti…
u svojim posljednjim trenucima jest…
tvoj osmijeh.
Zahvaljujući tvojem osmijehu, cijeli mi je život bio ispunjen radošću.
Ajme. Ni to ne možeš učiniti za mene?
Potapšaj me.
Spavaj, spavaj
Uz ljuljanje zaspi
Spavaj, spavaj
Uz ljuljanje zaspi
Moje dijete…
Silno mi nedostaje.
…dobro spava
Brzo zaspi
Crni pas odlazi
Crni pas hoda ovuda
Dođi i pomozi mojem djetetu da zaspi
I onda ću ja pomoći Tvojoj štenadi da zaspu
Mama je uvijek govorila
da je bilo teških dana, ali nikad onih usamljenih.
PRIMLJENA
Njezin je život uistinu bio raj.
Zaboga.
Tata nas je cijeli život tapšao po leđima.
Nama je davao svu svoju snagu do samog kraja.
Dušo, doživjet ćeš nesreću. Zaustavi se.
-Odmah dolazim. -U redu je.
16. STUDENOG 2006. GODINE
-Nema auta na cesti. -Nema auta?
Tata, ne odlazi dok ne dođem, dok te ne vidim.
Nebesa su nam ukazala posljednju milost
kako bismo mogli biti uz njega posljednji put.
Tata, ovdje sam.
Tata, ostat ću ovdje.
Tata, nemoj se bojati.
Tata, žao mi je.
Tata, volim te.
Tata, žao mi je.
Tata.
-Tata. -Dušo.
Tata, žao mi je.
Posljednje izraze lica koje je tata vidio
bili su ispunjeni tugom
koju nikad prije nije vidio.
Trebao si biti blaži prema sebi. Zašto si tako brzo ostario?
Ali ti si i dalje ista.
I ja sam ostarjela.
Nisi.
Ista si.
U mojim očima izgledala si isto
posljednjih 50 godina.
Postojala je djevojka u dječakovom životu.
Cijeli život dečko je štitio djevojčin svijet.
Hvala ti, dušo.
Imao si dobar život.
Zaista dobar život.
Je li bilo dobro?
Je li naše zajedničko vrijeme bilo dobro?
Nisam mogla tražiti više.
Bilo je tako dobro da nisam mogla tražiti više.
Gledajući jednu osobu koja je urezana u njegov život…
tata je
po prvi put ostao duže spavati.
Nakon što je ostavio posljednje darove.
Tata me zamolio da ti dam ovo, bez obzira na sve.
Tata nikad nije podigao skromnu svotu novca koju sam mu slala.
Nije koristio novac,
ali nastavio je uzimati izvode pa sam ga pitala zašto.
Mnogo mu je značilo što si se sjetila slati mu novac.
Zašto ga nije koristio?
Tih 100 000 vona koje si slala njemu je bilo kao da mu šalješ milijun.
Ali za sebe je imao samo ovaj jedan dio ormara.
Tata, baš si naporan.
Tatina neujednačena ljubav upravo je završila,
a moja je tek počinjala.
Taj prokleti Mercedes.
Tata ti ga je htio kupiti
da bi imao sjajan život.
Kolika kilometra ima?
Zaista jesi
jako sličan mojoj kćeri.
Nosiš ukosnice svaki dan i svaki dan ih gubiš.
Zašto ti ih kupujem? Gubiš ih svaki dan.
Mamina kutija s blagom bila je ispunjena s 50 godina ljubavi.
Sadržala je njegovo srce koje nikad neće umrijeti.
Dušo, što da radim?
Kako bih trebala nastaviti?
Prestani raditi rolane omlete.
Nisi mogla jesti sujebi nakon Dong-myeongove smrti.
Kad me ne bude, plakat ćeš kad ugledaš rolane omlete.
Ako te djeca pitaju da živiš s njima, prepusti se i pristani, u redu?
Ako ćeš biti sama ovdje,
plakat ću.
Zaboga.
Kad ih je sve premjestio?
Imao si posla.
Imao si mnogo posla, mužu.
Kao što je znala da je Mjesec na nebu i tijekom dana,
tako je mama znala i da je on uz nju.
GLEDATI KAKO SE VOLJENA OSOBA SVAKOG DANA VRAĆA
KROZ ISTA VRATA KROZ KOJA JE UJUTRO OTIŠLA,
BILO JE POPUT ČUDA.
Daleko sam dogurala.
Zaista jesam.
A sad moramo nastaviti.
OH AE-SUN
Baš kad je snijeg prekrio svijet,
vrijeme je prekrilo bučne tuge…
i zima je u potpunosti stigla.
Vratit ću se.
Brzo ću se vratiti.
Ma…
Muž mi je ondje.
Gledaj.
Napisala sam cijelu knjigu.
Dovršila sam je.
Šaljem ti 70 godina svojih roditelja.
Vjerujem da je to priča koja se ne smije zaboraviti.
Od Yang Geum-myeong, najstarije kćeri Yang Gwan-sika i Oh Ae-sun.
Riječi koje ste držali duboko u srcu cijeli život.
To će biti najbolja pjesma vašeg života.
Učiteljice, možeš li obojiti moje?
Zašto me uvijek tražite da učinim sve za vas?
Trebali biste se naviknuti sami raditi stvari.
Provodite vrijeme crtajući sami.
Razgovarajte sami sa sobom.
Kartajte.
Tako ćete ostati zdravi.
Od samoće vam može biti loše.
Ajme.
Zašto mi stalno dajete nešto?
Jučer sam bila u restoranu s kćeri i njezinim mužem.
Sama sam si naručila hranu.
Zahvaljujući tebi. Sve zahvaljujući gđi Ae-sun.
„Nepismena”, Jeong Gong-rye.
Morala sam roniti Nisam išla škola
Cijeli život sramila se
Kad bi pitali što želim s jelovnika Kad me pitali što želim naručiti
Srce mi potonulo
No jučer sama naručila hranu
Naručila poseban sushi
Bio nevjerojatno ukusan
Učiteljice.
-Uzmi malo. Evo. -Zašto mi stalno dajete stvari?
-Baš si krasna. -Podsjećam li vas na vašu kćer?
Bilo bi divno
kad bi moja kći bila poput tebe, da sjedi za stolom.
Bilo bi lijepo živjeti kao učiteljica. Sjediš za stolom i pišeš.
Da je barem majka ovdje da oguli ove mandarine.
Počastila bih je posebnim sushijem.
Ono što sam najviše htjela reći u životu…
Mama.
Mama!
Drugi dožive 90 ili čak 100 godina.
Zašto si se ti tako požurila?
Jesi li ponovno rođena u ovom divnom svijetu?
Nadam se da ćeš napokon sjesti za taj stol i biti šefica kao što si oduvijek željela.
MOJA KĆI
Hej, što je?
Ništa posebno. Sve je po starom.
Što?
Tako iznenada?
Rekla si da ne možete doći ovaj mjesec.
Nisam trebala dati tvojoj teti kiseli kimchi.
Mama, prestani vaditi stvari i sjedni.
Ti voliš kiselo, a Eun-myeong voli svježe.
Uvijek ih moram raditi odvojeno. Kakva gnjavaža, stvarno.
Mama, koja je do jučer bila usamljena,
iznenada se pretvorila u mladu djevojku.
Brod im je bio pun prepunih mreža.
Majko, vidi. To je Lim Young-woong.
Ajme.
Zašto ti se sviđa Lim Young-woong?
Vaš je otac volio Kim Kwang-seoka. Naučio je svirati gitaru na ovu pjesmu.
Ali nikad mi je nije otpjevao
jer bih zaplakala.
No onda sam čula kako je Young-woong pjeva.
Rasplakala sam se.
Mama, kako zauvijek ostaješ mlada djevojka?
U sezoni latica…
MUZEJ MORSKIH ŽENA
UNESCOVA NEMATERIJALNA KULTURNA BAŠTINA NASTUP MORSKIH ŽENA
…u sezoni sanjanja…
Svakako mene zovi za bolnicu.
Ne moraš tražiti djecu.
Brinut ću se za tebe ako se razboliš.
Brini se ti za sebe, u redu?
Pogledaj si trbuh.
Naš zet i naša snaha će te ogovarati. I oboji si kosu. Zaboga.
Daj ti.
Oboji mi kosu.
Postoji li dobna granica za prvu ljubav?
Prestani govoriti.
-Ako nema, mogli bismo… -Pusti me iz auta.
Zašto pokušavaš izaći iz auta u pokretu?
Samo gledaj naprijed i vozi.
Jesam li ja tvoj vozač?
…u sezoni koja je i dalje mlada
stajala je mama čiji je život još uvijek bio obojen cvijećem.
Ti ne stariš, zar ne?
Starost nije ništa posebno.
Ti si osjećala razliku između 30-ih i 40-ih?
Osjećaš li se isto sa 70? Bože, zvuči iscrpljujuće.
Isto je.
Sve je to isto.
Osjećaš se isto iznutra,
ali kad se pogledaš u zrcalo,
vidiš staricu.
To je zapravo starenje.
Mama, ovdje je!
To nije bila prijevara.
IZDAVAČKA KUĆA MORSKO CVIJEĆE
Jasno sam rekao da je moja sestra faca i da sam ja vlasnik franšize.
Mislio sam da će nas izdavač tražiti u zadnji čas
da platimo objavljivanje zbirke poezije.
Ali to ipak nije bila prijevara.
Mora da sam poludjela.
Piše „Zbirka poezije Oh Ae-sun”.
Mama.
Kladim se da se tata sad smije od sreće.
Što? Baka opet izvodi svoj trik.
ZA SVE ONO ŠTO STE PROŠLI
POSVETA PREDIVNOJ PRIČI IZ SNOVA KOJA ME RASPLAKALA
OPROSTI. HVALA. VOLIM TE. RIJEČ UREDNICE
GLAVNA UREDNICA CHLOE H. LEE
PSIHIČKA I FINANCIJSKA KOMPETENTNOST
Danas ste došli vidjeti cvijeće. Što mislite o cvijeću?
Podsjeća me na prvu ljubav.
-Prvu ljubav. -Onda idi živi s njom.
Hye-ran. To je prljavo.
Gospođo, što radite ondje? Ovdje sam.
Gospođo, kome ste došli?
Pa, svekrva mi je rekla da idem k lijepoj dami.
I tko bi to mogao biti? Koja bi to mogla biti?
MALI DRIPAC
DAN KAD SMO POSTALI VRŠNJACI
S 10 GODINA OSTALA SAM BEZ MAJKE
S 29 GODINA IZA SEBE JE OSTAVILA TROJE DJECE
Čekaj. Zar ti to plačeš?
Da.
Što mi je?
Zašto suzim?
Toliko ti se sviđa?
Samo…
Jako sam…
Dakle…
Kako da se izrazim?
Ponosna sam na nju.
Jako ponosna.
OH AE-SUN
SADRŽAJ
PROLAZNO PROLJEĆE ŽARKO LJETNO SUNCE
Kako ćemo proslaviti tvoj debi?
Samo reci. Nemoj se suzdržavati.
Kći ti je sada faca.
Čak ti je kupila i kuću.
Posjećuj me češće.
Želim vidjeti svoju zaposlenu kćer još sto puta prije no što odem.
Zašto bi rekla takvo što?
Vidim te jedva deset puta godišnje jer si jako zauzeta.
Bila bih sretna kad bih te mogla vidjeti sto puta.
Zato sam rekla da pođeš sa mnom u Seul.
Zašto toliko želiš u starački dom?
Čak i kad ostariš, želiš imati svoje mjesto na ovom svijetu.
Još bih više mrzila da me tretiraju kao višak.
Ja bih na tvojem mjestu uživala.
Cijeli si život bila zauzeta.
Iskreno, idem onamo jer sam uzbuđena.
Kad sam ondje, svi me zovu učiteljicom.
Moglo bi se reći da sam zaista napredovala u životu.
Od kćeri morske žene koja je svaki dan plakala na moru,
do knjiškog moljca koja se sramila svega na svijetu…
Sad imamo kuću i brod.
…i do kapetanove žene ispunjene neizmjernom radošću.
Od šefice Oh
do žene koja filetira ribu na tržnici.
I na kraju, od navodne učiteljice sa 70 godina
do pjesnikinje Oh Ae-sun.
U životu nikad ne znaš što te čeka dok ne pokušaš.
Bila bi to šteta da sam odustala na pola puta.
Tako sam zahvalna što sam odlučila nastaviti živjeti.
Dakle, tebi je opet proljeće?
Da.
Da, opet je proljeće. Proljeće.
Mislila sam
da život kreće od proljeća do ljeta, pa od jeseni do zime,
ali pogriješila sam.
Ponekad se čini da je to zima,
ponekad se čini da je to proljeće.
Imala sam mnogo proljetnih dana.
Skupilo se 70 godina zvijezda da se formira Mliječna staza.
Imala sam mnogo sjajnih trenutaka.
Imala sam ih mnogo.
Sedamdeset godina mojeg života u vrtnom raju u ovoj su knjizi.
Bezbrojna sjećanja koje je zakopala u svom srcu
sad su u punom cvatu.
Dakle,
jesi li sretna?
Da.
Jesam.
Jako sam sretna.
Moja mama sad sjaji u najljepšim bojama.
Za moju ljubav.
Od devete godine pa sve do danas,
zahvaljujući tebi,
život mi je bio proljeće svaki dan.
Ova knjiga ne bi postojala da nije bilo tebe.
Do proljeća kad ćemo se opet sresti
živjet ću kao da je svaki dan proljeće.
Dođi.
Ako ikad postanem pjesnikinja, nosit ću dvodijelne haljine poput slavnih.
Također, ako se obogatim,
živjet ću u kući na kat i odgajati preslatkog psa.
A naša će djeca učiti svirati klavir.
Češće ću jesti po restoranima.
Ja ću voziti Jeep i nositi Ray-Ban naočale.
Voliš aute?
Da.
-Zaista ti se nešto sviđa? -Povest ću te i posvuda ćemo ići zajedno.
-Čak i u Ameriku. -Sviđa mi se!
Primimo se za ruke i radimo što želimo.
I meni se to sviđa.
Idemo svašta raditi dokle smo god živi.
Radimo što god želimo!
Za moja godišnja doba,
nekoć tako mlada i jako nježna.
Sa žaljenjem, zahvalnošću
i najdubljim poštovanjem.
Za sve ono što ste prošli.
„AKO NE MOŽEŠ, OKRENI SE I ODI. MI SMO UVIJEK TU ZA TEBE.”
Prijevod titlova: Dejan Rakar